  Анжелика Тихонова корреспондент 4-тӥ тулыспалэ Удмуртиын эшшо 95 адямилэсь коронавирус инфекциез шараязы. Со сярысь элькунысь оперативной штаб ивортӥз. Выль черламъёс пӧлын 14 аресозь сизьым пиналъёс но 65 ареслэсь бадӟым 11 адямиос Диагноззы Ижкарын 41 улӥсьёслэн зэмаз, Можгаын – 10, Глазкарын – укмыс, Вавож, Эгра ёросъёсын – быдэн вить, Камбарка, Кизнер ёросъёсын – быдэн ньыль, Алнаш, Грак, Кияса ёросъёсын – быдэн куинь, Каракулино, Дэбес, Сарапул ёросъёсын – быдэн кык, Сарапулын, Можга ёросын – быдэн одӥг. 129 адями висёнэз вормиз Туннэ нуналлы Удмуртиын выль коронавирус инфекциен черлан 26 сюрс 32 учыр лабораториосын зэматэмын. 22 сюрс 532 адями йӧназ, 341 мурт кулӥз. Та дыре 105 висисьёслэн тазалыксы секыт лыдъяське. Элькунын выль коронавирус инфекцилы 829 сюрс 869 эскеронъёс ортчытӥзы, берло нуналскын – 2 сюрс 322. 4-тӥ тулыспаллы Удмуртиын 5 сюрс 275 адями коронавируслы пумит прививка пуктӥз. Со пӧлысь 835 мурт кыкетӥ компонентсэ басьтӥз ни. Тодэ вайытом, элькунысь гурт возёсъёсын укмыс сюрс пала ужасьёс коронавируслэсь прививка пуктозы. Тегъёс: Тазалык Ижкар висён Удмуртия коронавирус  